CELEX: 32017D0204
Language: bg
Date: 2017-02-03 00:00:00
Title: Решение за изпълнение (ЕС) 2017/204 на Комисията от 3 февруари 2017 година за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Съединените американски щати и за отмяна на Решение за изпълнение (ЕС) 2015/2416 за признаване на някои зони от Съединените американски щати за свободни от Agrilus planipennis Fairmaire (нотифицирано под номер С(2017) 420)

7.2.2017   
            
            
               BG
            
            
               Официален вестник на Европейския съюз
            
            
               L 32/35
            
         РЕШЕНИЕ ЗА ИЗПЪЛНЕНИЕ (ЕС) 2017/204 НА КОМИСИЯТА
   от 3 февруари 2017 година
   за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Съединените американски щати и за отмяна на Решение за изпълнение (ЕС) 2015/2416 за признаване на някои зони от Съединените американски щати за свободни от Agrilus planipennis Fairmaire
   
      
         (нотифицирано под номер С(2017) 420)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първо тире и част А, раздел I, точки 2.3, 2.4 и 2.5 от приложение IV към нея,
   като има предвид, че:
   
               (1)
            
            
               В член 5, параграф 1 от Директива 2000/29/ЕО във връзка с част А, раздел I, точка 2.3 от приложение IV към същата директива се предвиждат специални изисквания относно въвеждането в Съюза на дървен материал от ясен (Fraxinus L.), както и на други дървесни видове с произход от Съединените американски щати.
            
         
               (2)
            
            
               Съединените американски щати поискаха да бъде признат набор от процедури, с чието едновременно прилагане се осигурява същата степен на фитосанитарна защита като изискваната съгласно част А, раздел I, точка 2.3 от приложение IV към Директива 2000/29/ЕО.
            
         
               (3)
            
            
               От официалната информация, предоставена от Съединените американски щати, става ясно, че с прилагането на интегриран подход при обработката на дървения материал рискът от заразяване с вредителя Agrilus planipennis Fairmaire се премахва.
            
         
               (4)
            
            
               Този подход следва да бъде допълнен с определени изисквания по отношение на съоръженията, инспекциите преди износ и етикетирането с цел да се гарантира премахването на риска.
            
         
               (5)
            
            
               С оглед на гореизложеното тези процедури следва да бъдат признати като алтернативен вариант на посоченото в част А, раздел I, точка 2.3 от приложение IV към Директива 2000/29/ЕО за внос с произход от Съединените американски щати и следва да бъде предвидена дерогация от член 5, параграф 1 от Директива 2000/29/ЕО във връзка с част А, раздел I, точка 2.3 от приложение IV към нея.
            
         
               (6)
            
            
               С цел да се обезпечат ефективен контрол и обща информация за вноса на дървен материал от ясен, както и за установените при вноса нарушения, следва да се определят изисквания по отношение на фитосанитарните сертификати, докладването на вноса и уведомяването при несъответствие с изискванията.
            
         
               (7)
            
            
               Целесъобразно е дерогацията да бъде с ограничен срок на действие до 30 юни 2018 г. с цел да се осигури своевременен преглед на целесъобразността на мерките, въведени с настоящото решение.
            
         
               (8)
            
            
               С Решение за изпълнение (ЕС) 2015/2416 на Комисията (2) някои зони от Съединените американски щати са признати за свободни от Agrilus planipennis Fairmaire за целите на въвеждането в Съюза на дървен материал от ясен Fraxinus L., както и на някои други дървесни видове.
            
         
               (9)
            
            
               Решение за изпълнение (ЕС) 2015/2416 следва да бъде отменено, тъй като с оглед на информацията, получена от компетентните органи на Съединените американски щати, за зоните, признати за свободни от Agrilus planipennis Fairmaire, е доказано, че не са стабилни след приемането на посоченото решение.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Разрешение за предоставяне на дерогация
   Чрез дерогация от член 5, параграф 1 от Директива 2000/29/ЕО във връзка с част А, раздел I, точка 2.3 от приложение IV към същата директива държавите членки могат да разрешат въвеждането на тяхна територия на дървен материал от Fraxinus L. с произход от или обработен в Съединените американски щати (наричан по-долу „посоченият дървен материал“), който преди изнасянето му от Съединените американски щати отговаря на условията, посочени в приложението към настоящото решение.
   Член 2
   Фитосанитарен сертификат
   1.   Посоченият дървен материал се придружава от фитосанитарен сертификат, издаден в Съединените американски щати в съответствие с член 13а, параграфи 3 и 4 от Директива 2000/29/ЕО, удостоверяващ отсъствието на вредители след проведена инспекция.
   2.   В графата „Допълнителна декларация“ фитосанитарният сертификат съдържа следните елементи:
   
               а)
            
            
               надпис „В съответствие с изискванията на Европейския съюз, установени в Решение за изпълнение (ЕС) 2017/204 на Комисията“;
            
         
               б)
            
            
               номер(а) на пакета/пакетите;
            
         
               в)
            
            
               наименованието на одобреното съоръжение или съоръжения в Съединените американски щати.
            
         Член 3
   Докладване на вноса
   До 31 декември всяка година държавата членка на внос предоставя на Комисията и на останалите държави членки информация за количествата пратки с посочения дървен материал, внесени през същата година в съответствие с настоящото решение.
   Член 4
   Уведомяване при несъответствие с изискванията
   Държавите членки уведомяват Комисията и останалите държави членки за всяка пратка, която не отговаря на изискванията, установени в настоящото решение. Уведомяването се извършва не по-късно от два работни дни след датата на задържането на пратката.
   Член 5
   Отмяна на Решение за изпълнение (ЕС) 2015/2416
   Решение за изпълнение (ЕС) 2015/2416 се отменя.
   Член 6
   Срок на действие
   Срокът на действие на настоящото решение изтича на 30 юни 2018 г.
   Член 7
   Адресати
   Адресати на настоящото решение са държавите членки.
   
      Съставено в Брюксел на 3 февруари 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение (ЕС) 2015/2416 на Комисията от 17 декември 2015 г. за признаване на някои зони от Съединените американски щати за свободни от Agrilus planipennis Fairmaire (ОВ L 333, 19.12.2015 г., стр. 128).
   
      ПРИЛОЖЕНИЕ
      1.   Изисквания по отношение на обработката
      
      Обработката на посочения дървен материал трябва да отговаря на всички изброени по-долу изисквания:
      
                  а)
               
               
                  
                     Отстраняване на кората
                  
                  Посоченият дървен материал е обелен, с изключение на неопределен брой отделни ясно разграничени малки участъци кора, които отговарят на едно от следните изисквания:
                  
                              а)
                           
                           
                              участъците са с ширина, по-малка от 3 cm (независимо от дължината); или
                           
                        
                              б)
                           
                           
                              ако са с ширина, по-голяма от 3 cm, общата повърхнина на всеки отделен участък кора е по-малка от 50 cm2.
                           
                        
            
                  б)
               
               
                  
                     Нарязване
                  
                  Посоченият нарязан дървен материал е произведен от обелен дървен материал с кръгла форма.
               
            
                  в)
               
               
                  
                     Термична обработка
                  
                  Посоченият дървен материал се загрява през целия профил на дървесината до температура най-малко 71 °C за 1 200 минути в топлинна камера, одобрена от Инспектората по здравеопазване на животните и здравето на растенията (APHIS) или агенция, одобрена от APHIS.
               
            
                  г)
               
               
                  
                     Изсушаване
                  
                  Посоченият дървен материал се изсушава по графици за промишлено сушене с продължителност най-малко две седмици, признати от APHIS.
                  Окончателното съдържание на влага в дървения материал, изразено като процент от сухото вещество, не надхвърля 10 %.
               
            2.   Изисквания по отношение на съоръженията
      
      Посоченият дървен материал трябва да е бил произведен, обработен или съхраняван в съоръжение, което отговаря на всички изброени по-долу изисквания:
      
                  а)
               
               
                  съоръжението е официално одобрено от APHIS в съответствие с програмата му за сертифициране във връзка с вредителя Agrilus planipennis Fairmaire;
               
            
                  б)
               
               
                  регистрирано е в базата данни, публикувана на уебсайта на APHIS;
               
            
                  в)
               
               
                  одитира се от APHIS или одобрена от APHIS агенция най-малко веднъж месечно със заключението, че отговаря на изискванията, установени в настоящото приложение;
               
            
                  г)
               
               
                  използва оборудване за обработка на посочения дървен материал, което редовно се калибрира в съответствие с ръководството за експлоатация на оборудването;
               
            
                  д)
               
               
                  води регистър на процедурите си, който се проверява от APHIS или одобрена от APHIS агенция и съдържа информация за продължителността на обработката, температурата по време на обработката и окончателното съдържание на влага във всеки пакет за износ.
               
            3.   Етикетиране
      
      Върху всеки пакет с посочения дървен материал трябва да са положени ясно обозначение с номера на пакета и етикет с надпис „HT-KD“ или „Heat Treated — Kiln Dried“ (топлинно обработен — изсушен в сушилня). Етикетът трябва да бъде издаден от определен служител на одобреното съоръжение или под негов надзор, след като при извършена проверка е било установено, че са спазени изискванията по отношение на обработката, посочени в точка 1, и изискванията по отношение на съоръженията, посочени в точка 2.
      4.   Проверки преди износ
      
      Посоченият дървен материал задължително се инспектира от APHIS или официално одобрена от APHIS агенция с цел да се удостовери, че преди износа за Съюза материалът е бил подложен на всички фитосанитарни процедури и мерки, които позволяват да се заключи, че е свободен от вредителя Agrilus planipennis Fairmaire.